**LĪGUMS Nr. LPP 2017/105**

2017.gada 24. oktobrī

## Liepājas pilsētas pašvaldības administrācija, reģistrācijas numurs 90000063185, Liepājas pilsētas pašvaldības izpilddirektora Ronalda Fricberga personā, kurš darbojas, pamatojoties uz likumu “Par pašvaldībām” un Liepājas pilsētas domes 2017.gada 17.augusta saistošajiem noteikumiem Nr. 14 “Liepājas pilsētas pašvaldības nolikums” (turpmāk tekstā – Pasūtītājs) no vienas puses, un SIA “Initiative Latvia”, reģistrācijas numurs 40103273790, tās valdes priekšsēdētāja Roberta Misāna personā (turpmāk tekstā – Izpildītājs), no otras puses, abi kopā turpmāk tekstā saukti – Puses, vai atsevišķi – Puse, noslēdz šo līgumu par sekojošo (turpmāk tekstā- Līgums):

1. **Līguma priekšmets**
	1. Pasūtītājs pasūta, bet Izpildītājs apņemas, saskaņā ar Līguma noteikumiem un Pasūtītāja veikto iepirkumu “Liepājas pilsētas digitālās reklāmas kampaņas risinājuma izstrāde un realizācija” (LPP 2017/105) (turpmāk tekstā – Iepirkums) veikt Liepājas pilsētas digitālās reklāmas kampaņas risinājuma izstrādi un realizāciju – turpmāk tekstā “Darbs” vai “Darbi”.
	2. Darbu izpilde ietver:
		1. Digitālās mediju stratēģijas izveidi gada garumā;
		2. Mediju plānošanu, kampaņu iestatīšanu (mediju laika/ vietas, reklāmas laukumu pirkšanu digitālajos medijos (par digitālo mediju kanāliem tiek uzskatīti visi digitālo mediju kanāli, kuri patlaban ir pieejami tirgū vai tiks ieviesti sadarbības līguma laikā));
		3. Reklāmas izvietošanu Pasūtītāja interesēs digitālo mediju reklāmas kanālos;
		4. Kampaņu uzraudzību;
		5. Atskaišu veidošanu un prezentēšanu;
		6. Papildu konsultācijas par digitālo rīku ieviešanu Pasūtītājam, kā arī digitālo stratēģiju izveidi pēc individuāla Pasūtītāja pieprasījuma.
			1. Samaksa par papildu konsultācijām vai digitālo rīku ieviešanas procesiem tiek atrunāta Darba uzdevumā un apstiprināta elektroniski pirms katra projekta uzsākšanas individuāli.
	3. Izpildītājs Darbus veic šādos posmos:
		1. Kampaņas 1. posma realizācija (rudens/ziema 2017/2018);
		2. Kampaņas 2. posma realizācija (pavasaris/vasara 2018);
		3. Kampaņas 3. posma realizācija (rudens/ ziema 2018/2019);
		4. Kampaņas 4. posma realizācija (pavasaris/ vasara 2019).
	4. Izpildītājs Darbus veic saskaņā ar Iepirkumu un pamatojoties uz Pasūtītāja dotiem Darba uzdevumiem, kurus par katru kampaņas posma realizāciju Izpildītājam iesniedz rakstiski, izmantojot elektronisko pastu. Darba uzdevuma forma ir Līguma 1.pielikums.
	5. Konkrētu Darbu izstrādes termiņi, veicamā Darba apjoms, tā izmaksas un citi jautājumi, ko Puses uzskatīs par nepieciešamu atrunāt Darba uzdevuma saņemšanas brīdī, tiek noteikti Pusēm vienojoties rakstiski, izmantojot elektronisko pastu. Darba uzdevumu pēc abpusējās saskaņošanas noformē rakstveidā un tas kļūst par Līguma sastāvdaļu.
	6. Par Pasūtītāja kampaņu kanālu, investīciju un atlīdzības apmēra apstiprinājumu tiek uzskatīts rakstisks e-pasta apstiprinājums un parakstīts mediju kampaņas plāns.
2. **Darba apmaksa un norēķinu kārtība**
	1. Darba apmaksa notiek saskaņā ar Pretendenta finanšu piedāvājumu (Līguma 2.pielikums), katra kampaņas posma saskaņotu budžetu, Darba uzdevumiem un Izpildītāja iesniegtu rēķinu. Kopējā līguma summa visā līguma darbības laikā nepārsniedz EUR 40000,00 (četrdesmit tūkstoši *euro* un 00 centi), neskaitot PVN.
	2. Puses vienojas, ka savstarpējie norēķini tiek veikti uz iepriekš rakstveidā (e-pasta vēstule) saskaņotu tāmju, kas ir Darba uzdevuma sastāvdaļa, pamata.
	3. Ja Puses Darba uzdevumā nevienojas citādi, tad Pasūtītājs veic Līguma izpildes apmaksu, pamatojoties uz Izpildītāja piestādīto rēķinu par izpildīto darbu 30 (*trīsdesmit*) dienu laikā pēc attiecīgā Darba uzdevumā noteikto Darbu pieņemšanas – nodošanas akta abpusējas parakstīšanas un rēķina saņemšanas, pārskaitot minēto naudas summu uz Izpildītāja rēķinā norādīto bankas kontu.
	4. Veicot maksājumus no konta, par maksājuma dienu uzskatāma pārskaitīšanas diena.
	5. Ja objektīvu iemeslu dēļ reklāmas kampaņas materiālu izvietošanai ir nepieciešams avansa maksājums, tas ir pieļaujams ne vairāk kā 50% apmērā no konkrētā pasūtījuma tāmes kopējās summas. Avanss tiek ieskaitīts tāmes apmaksā.
	6. Puses vienojas, ka kampaņas 3. un 4. posms tiek realizēts tikai gadījumā, ja tam tiek piešķirti nepieciešamie budžeta līdzekļi.
3. **Darbu iesniegšanas un izvērtēšanas kārtība**
	1. Izpildītājs veic Pasūtītāja uzdotos Darbus līdz Darba uzdevumā noteiktajam termiņam.
	2. Izpildītājs kopā ar Darbu iesniedz Pasūtītājam vienpusēji parakstītu pieņemšanas – nodošanas aktu.
	3. Darba izvērtēšanu Pasūtītājam jāveic 5 (*piecu*) darba dienu laikā no tā saņemšanas dienas un jāparaksta pieņemšanas – nodošanas akts vai 5 (*piecu*) darba dienu laikā jāsniedz motivēti iebildumi par Darba nepieņemšanu.
	4. Ja Pasūtītājs 5 (*piecu*) darba dienu laikā no pieņemšanas – nodošanas akta iesniegšanas dienas to nav parakstījis un/vai iesniedzis Izpildītājam motivētus iebildumus, tad uzskatāms, ka pieņemšanas – nodošanas akts ir parakstīts un konkrētajā Darba uzdevumā noteiktos Darbus Pasūtītājs ir pieņēmis pilnā apmērā, pienācīgā kvalitātē un termiņā.
	5. Gadījumā, ja Pasūtītājs 5 (*piecu*) darba dienu laikā ir iesniedzis motivētus iebildumus Izpildītājam, tad tas 5 (*piecu*) darba dienu laikā pārstrādā Darbus, par kuriem celti iebildumi un atkārtoti nodod Pasūtītājam. Gadījumā, ja objektīvi nav iespējams pārstrādāt Darbus minētajā termiņā un tas nekavē Pasūtītāja plānotos reklāmas un mārketinga pasākumus, tad Puses var vienoties par citu samērīgu termiņu Darbu pārstrādāšanai.
4. **Pušu tiesības un pienākumi**
	1. Pasūtītāja pienākumi:
		1. Darba apmaksu veikt šajā Līgumā un tā pielikumos noteiktajā apjomā un kārtībā;
		2. Nodrošināt Izpildītājam nepieciešamo informāciju, nepieciešamības gadījumā sniegt papildu informāciju un iesniegt jebkādus nepieciešamos dokumentus vai informāciju, kā arī sniegt jebkādu nepieciešamo palīdzību, kas Izpildītājam varētu saprātīgi būt nepieciešama ar šo Līgumu uzdoto Darbu izpildei;
	2. Pasūtītājam Līguma izpildes laikā ir tiesības iepazīties ar Darbu izpildes norisi.
	3. Izpildītāja tiesības un pienākumi:
		1. Darbus izpildīt kvalitatīvi atbilstoši Līgumā noteiktajai kārtībai;
		2. Izpildītājam ir tiesības uzaicināt trešās personas izstrādāt daļu no Darba, apakšuzņēmēju piesaistīšana neatbrīvo Izpildītāju no Līguma saistībām un atbildības pret Pasūtītāju;
	4. Izpildītājam ir pienākums sniegt Pasūtītājam informāciju par Darbu izpildes norisi jebkurā Līguma izpildes stadijā.
	5. Izpildītājs ir tiesīgs atteikties no tādu Darbu izpildes, kas būtu pretrunā ar normatīvo aktu prasībām, bet jebkurā gadījumā Pasūtītājs ir atbildīgs par to reklāmas materiālu saturu, ko tas nodod Izpildītājam Darbu izpildei.
	6. Izpildītājs pilnībā uzņemas atbildību par piesaistīto trešo pušu rīcību projekta laikā, tai skaitā laika, budžeta un konfidencialitātes noteikumu izpildi.
	7. Izpildītājs apņemas ievērot Līguma noteikumus un Pasūtītāja plānotos Darbu izpildes grafikus, proti, nodrošināt nepārtrauktu darbību visu līguma darbības laiku tādos apjomos, kādi atrunāti šī līguma 1.2. punktā. Gadījumā ja Izpildītājam nav iespējas nodrošināt nepārtrauktu darbību, tad tam ir pienākums nodrošināt trešo pušu dalību Darbu izpildes procesā bez papildus samaksas.
5. **Pušu atbildība**
	1. Darbu izpildes termiņu neievērošanas gadījumā Izpildītājam, pamatojoties uz atsevišķu rēķinu, ir jāmaksā Pasūtītājam līgumsods 0,5% (*nulle komats piecu procentu*) apmērā no konkrētā Darba uzdevuma summas par katru nokavēto kalendāro dienu, bet ne vairāk kā 10% (*desmit procenti*) no konkrētā Darba uzdevuma tāmes summas.
	2. Maksājumu termiņu neievērošanas gadījumā Pasūtītājam, pamatojoties uz atsevišķu rēķinu, ir jāmaksā Izpildītājam līgumsods 0,5% (*nulle komats piecu procentu*) apmērā no neapmaksātās summas par katru nokavēto kalendāro dienu, bet ne vairāk kā 10% (*desmit procenti*) no neapmaksātās summas.
	3. Gadījumā, ja Pasūtītājs nepilda savas ar šā Līguma 4.1.2. punktu uzņemtās saistības, tad par attiecīgo dienu skaitu tiek pagarināts Darba uzdevumā atrunātais Darbu izpildes termiņš.
	4. Līgumsoda samaksa neatbrīvo nevienu Pusi no Līguma saistību pilnīgas izpildes.
	5. Puses ir atbildīgas par zaudējumiem, izņemot negūto peļņu, kuri radušies otrai Pusei sakarā ar Līguma neizpildi vai nepienācīgu izpildi.
6. **Autortiesību ievērošana**
	1. Izpildītājs vienlaicīgi ar pēdējā Darba apmaksu saskaņā ar konkrēto Darba uzdevumu nodod Pasūtītājam visas autora mantiskās tiesības, tomēr Izpildītājs saglabā uz to visas autora personīgās nemantiskās autortiesības saskaņā ar Autortiesību likumu.
	2. Izpildītājam ir tiesības izmantot Darbu vai daļu Darba pašreklāmas nolūkos un iesniegt Darbus dalībai konkursos, kā arī saņemt materiālu un nemateriālu atzinību par dalību konkursos.
7. **Konfidencialitāte**
	1. Puses apņemas ievērot konfidencialitāti attiecībā uz tiem faktiem, kas tām kļuvuši zināmi vienai Pusei par otru Pusi vai par kādas Puses darījumu partneriem, ja vien kāda no Pusēm nav tieši pilnvarota šos faktus darīt zināmus konkrētai personai, personu lokam vai plašākai atklātībai.
	2. Šī Līguma 5.1. punktā un 5.2. punktā minētā līgumsoda samaksa neatbrīvo attiecīgo Pusi no pienākuma atlīdzināt otrai Pusei ar Līguma pārkāpšanu nodarītos zaudējumus.
	3. Nevienai no Pusēm nav tiesības izpaust šī Līguma saturu trešajām personām, izņemot gadījumus, kad šāda ziņu izpaušana pamatota ar attiecīgu spēkā esošu normatīvo aktu.
	4. Līgumsods par konfidencialitātes pārkāpšanu ir 50% (*piecdesmit procentu*) apmērā no Līguma 2.1.noteiktās kopējās līguma summas.
	5. Puses apņemas ievērot konfidencialitāti arī pēc šī Līguma darbības termiņa izbeigšanās – kā minimums 2 (*divus*) gadus.
8. **Nepārvarama vara**
	1. Ja līgumslēdzējas Puses nevar pilnīgi vai daļēji izpildīt Līguma noteikumus, un, ja šāda neizpilde radusies nepārvaramas varas rezultātā, ko Puses nevarēja paredzēt un novērst (dabas stihija, karadarbība, u.c.), Līguma saistību izpildes termiņi tiek pagarināti atbilstoši dienu skaitam, kādā darbojušies nepārvaramas varas apstākļi.
	2. Ja Līguma 8.1.punktā minētie apstākļi darbojas ilgāk nekā 30 *(trīsdesmit)* kalendāra dienas, tad katra no Pusēm ir tiesīga atteikties no Līguma saistību izpildes, un šādā gadījumā neviena Puse nav tiesīga pieprasīt no otras Puses zaudējumu, kuri radušies Līguma pārtraukšanas rezultātā, atlīdzību.
9. **Strīdu izšķiršanas kārtība**

Domstarpības starp Pusēm, kas rodas sakarā ar šo Līgumu, kas skar to vai tā pārkāpšanu, izbeigšanu vai spēkā neesamību, tiek risinātas abpusēju sarunu ceļā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību tiks galīgi risināti Latvijas Republikas normatīvajos aktos noteiktajā kārtībā.

1. **Citi noteikumi**
	1. Līgumā paredzēto saistību izpildei, kā arī Darba uzdevumu saskaņošanai un pieņemšanas nodošanas aktu parakstīšanai Puses pilnvaro šādas kontaktpersonas:
		1. Pasūtītāja pārstāvis:
		2. Izpildītāja pārstāvis:
	2. Visi ar Līguma tekstu vai pielikumu noformēšanu un ar to saistītie paziņojumi, pieprasījumi, lūgumi un cita informācija ir saistoša otrai Pusei, ja tā ir noformēta rakstveidā latviešu valodā un nodota pret parakstu.
	3. Savstarpējai komunikācijai un Līguma ietvaros izstrādājamo Darbu apspriešanai Puses ir tiesīgas izmantot elektronisko pastu, faksu un telefonu, un visa informācija, kas šādā veidā tiks nodota otrai Pusei, tiks uzskatīta par savstarpēji saistošu, ja netiks saņemti otras Puses iebildumi.
	4. Šis Līgums ir saistošs kā Pusēm, tā arī to tiesību un pienākumu pārņēmējiem. Neviena no Pusēm nav tiesīga no Līguma izrietošās saistības pilnā apjomā vai daļēji nodot trešajām personām bez otras Puses rakstveida piekrišanas.
	5. Katrai no Pusēm ir tiesības izbeigt Līgumu par to rakstveidā brīdinot otru pusi vismaz 30 *(trīsdesmit)* dienas pirms Līguma izbeigšanas datuma. Gadījumā, ja Līgumu šādā veidā izbeidz Pasūtītājs, tas apmaksā visus Izpildītāja paveiktos Darbus, kuri nodoti Pasūtītājam. Bet, ja Līgumu šādā veidā izbeidz Izpildītājs, tad tas nodod Pasūtītājam visus apmaksātos Darbus, to attiecīgajā izpildes stadijā kā arī atmaksā Pasūtītājam avansa maksājumu, ja tāds tika veikts.
	6. Rakstveida brīdinājums par Līguma izbeigšanu uzskatāms par nodotu otrai pusei ar dienu, kad tas nodots pakalpojuma sniedzējam, kas nogādā sūtījumu otrai pusei.
	7. Punktu virsraksti Līgumā iekļauti tikai uzskatāmības un ērtības labad, tie nav izmantojami Līguma teksta vai jēgas skaidrošanai.
	8. Līgums stājas spēkā no brīža, kad to parakstījušas abas Puses, un ir spēkā līdz abas Puses izpilda savas ar šo Līgumu uzņemtās saistības.
	9. Šis Līgums sastādīts 2 (divos) eksemplāros uz 5 (piecām) lapām latviešu valodā, no tiem vienu saņem Pasūtītājs, otru – Izpildītājs, abiem eksemplāriem ir vienāds juridiskais spēks.
	10. Pušu paraksti apliecina, ka tās ir pilnīgi iepazinušās ar Līgumu un piekrīt tā noteikumiem.
2. **Pušu rekvizīti un paraksti**

|  |  |
| --- | --- |
| Pasūtītājs: | Izpildītājs: |
| **Liepājas pilsētas pašvaldības administrācija** Rožu iela 6, Liepāja, LV-3401Reģ.Nr. 90000063185 | **SIA “Initiative Latvia”**Ģertrūdes iela 66-61, Rīga, LV-1009Reģ.Nr. 40103273790 |
| **R. FRICBERGS** | **R. MISĀNS** |

**1.pielikums**

*Pie 2017.gada 24.oktobra līguma Nr. LPP 2017/105*

**Darba uzdevums Nr.1**

2017.gada ………..

Ievērojot 2017.gada 24. oktobrī starp Liepājas pilsētas pašvaldības administrāciju, reģistrācijas numurs 90000063185, turpmāk tekstā saukts “Pasūtītājs”, un SIA “Initiative Latvija”, reģistrācijas numurs 40103273790, turpmāk tekstā saukts “Izpildītājs”, noslēgto līgumu Nr. LPP 2017/105 par Liepājas pilsētas digitālās reklāmas kampaņas risinājuma izstrādi un realizāciju, ievērojot Līguma 1.3.punktu, saskaņo šādu darba uzdevumu un paredzamās izmaksas:

1. *Kampaņas 1. posms – rudens/ ziema 2017/2018:*

|  |  |  |
| --- | --- | --- |
| Nr. | Darba nosaukums | Paredzamās izmaksas EUR, neskaitot PVN |
| 1. |  |  |
| 2. |  |  |
|  |  |  |
|  | Kopā: |  |
|  | PVN (21%): |  |
|  | Kopā, ieskaitot PVN: |  |

1. Darba uzdevums ir sastādīts vadoties no Pasūtītāja sākotnēji paustajām iecerēm un Izpildītāja sākotnējās vīzijas un pieņēmumiem.
2. Attiecīgi – par detalizētu katra darba saturu Puses papildus vienojas darba izpildes gaitā, saskaņojot kampaņas posma tāmi, nepārsniedzot kampaņas attiecīgā posma budžetu.
3. Pieļaujamais izmaksu palielinājums, atšifrējot un pamatojot tā veidošanos un to iepriekš saskaņojot ar Pasūtītāju, ir līdz 10% (*desmit procenti*) no sākotnējās posma izmaksu summas.

|  |  |
| --- | --- |
| Pasūtītāja pārstāvis: | Izpildītāja pārstāvis: |
|  |  |